Γ΄ Εθνική ποδοσφαίρου ανδρών 2008-2009

Το πρωτάθλημα της Γ΄ Εθνικής ποδοσφαίρου ανδρών της περιόδου 2008-09 ξεκίνησε στις 13 Σεπτεμβρίου 2008 με τη συμμετοχή 36 ομάδων, χωρισμένων σε δύο ομίλους.
Με το τέλος του πρωταθλήματος την άνοδο στην Β΄ Εθνική εξασφάλισαν οι Γ.Σ. Ηλιούπολη και Δόξα Δράμας που κατέλαβαν τις πρώτες θέσεις στους ομίλους τους. Επίσης την άνοδο εξασφάλισαν, ο Παναιτωλικός, ο νικητής του αγώνα μπαράζ της ανόδου, άλλα και ο Α.Σ. Ρόδος, ο ηττημένος του αγώνα μπαράζ της ανόδου, καθώς προέκυψε μία ακόμα θέση στην κατηγορία, μετά τον απευθείας υποβιβασμό του Απόλλωνα Καλαμαριάς στη Δ΄ Εθνική, λόγω σοβαρών οικονομικών προβλημάτων. 

Η Δόξα Δράμας, μία από τις τέσσερις ομάδες που κέρδισαν την άνοδο στην Β΄Εθνική, είχε αποβληθεί από το προηγούμενο πρωτάθλημα λόγω οικονομικών προβλημάτων και είχε υποβιβαστεί στη Δ΄Εθνική. Επανήλθε όμως ξανά στη Γ Εθνική καθώς απορρόφησε το σωματείο Α.Ο. Εθνικός-Ολυμπιακός Βόλου και αγωνίστηκε στη θέση του.

Κατά τη διάρκεια του πρωταθλήματος αποβλήθηκαν οι ομάδες:  Αναγέννηση Άρτας, Ένωση Θράκης  και Αιολικός που αντιμετώπιζαν οικονομικά προβλήματα. Μετά το τέλος του πρωταθλήματος αποβλήθηκε για τους ίδιους λόγους και ο Φωστήρας, ο οποίος είχε τερματίσει 4ος στον νότιο όμιλο.

Νότιος όμιλος

Βαθμολογία

Βόρειος όμιλος

Βαθμολογία

Αγώνας μπαράζ
Ο αγώνας μπαράζ διεξήχθη μεταξύ των ομάδων που κατέλαβαν τη δεύτερη θέση στους ομίλους τους, ώστε να προκύψει η τρίτη ομάδα που θα ανέβει στην Β´ Εθνική. Νικητής της αναμέτρησης ήταν ο Παναιτωλικός. Ο αγώνας αποδείχθηκε άνευ σημασίας αφού λίγο αργότερα εξασφαλίστηκε μία ακόμα θέση στην Β εθνική, λόγω του απευθείας υποβιβασμού της Καλαμαριάς, την οποία κατέλαβε η ομάδα της Ρόδου.

Αθήνα, Στάδιο Νέας Σμύρνης, 23 Μαΐου 2009
Παναιτωλικός - Ρόδος 2-1

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
sentragoal.gr Γ Εθνική, αποτελέσματα 2008-09

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2008-2009